สื่อนอกตีข่าว “เฟิร์สต์ ซิติเซนส์” เจรจาซื้อกิจการ “SVB” คืบหน้า!
"รอยเตอร์-บลูมเบิร์ก" รายงานข่าวว่า “เฟิร์สต์ ซิติเซนส์ แบงก์แชร์” มีความคืบหน้าในการเจรจาซื้อกิจการ ธนาคารซิลิคอน วัลเลย์ แบงก์ หรือ SVB จากบรรษัทค้ำประกันเงินฝากของรัฐบาลกลางสหรัฐ (FDIC) คาดว่าทั้งสองฝ่ายจะสามารถบรรลุข้อตกลงในเร็วๆ นี้
"รอยเตอร์-บลูมเบิร์ก" รายงานข่าวว่า “เฟิร์สต์ ซิติเซนส์ แบงก์แชร์” มีความคืบหน้าในการเจรจาซื้อกิจการ ธนาคารซิลิคอน วัลเลย์ แบงก์ หรือ SVB
27 มี.ค. 2566

ผู้สื่อข่าวรายงานว่า อ้างอิงจากสื่อหลายสำนักซึ่งรวมถึงรอยเตอร์และบลูมเบิร์กรายงานว่า บริษัทเฟิร์สต์ ซิติเซนส์ แบงก์แชร์ (First Citizens BancShares) มีความคืบหน้าในการเจรจาซื้อกิจการธนาคารซิลิคอน วัลเลย์ แบงก์ หรือ SVB จากบรรษัทค้ำประกันเงินฝากของรัฐบาลกลางสหรัฐ (FDIC) โดยคาดว่าทั้งสองฝ่ายจะสามารถบรรลุข้อตกลงในเร็ว ๆ นี้
อย่างไรก็ดี ผู้บริหารของเฟิร์สต์ ซิติเซนส์ และเจ้าหน้าที่ของ FDIC ยังไม่ได้ออกมาแสดงความเห็นใด ๆ เกี่ยวกับข่าวดังกล่าว
อนึ่งรัฐบาลสหรัฐสั่งปิดกิจการ SVB เมื่อวันที่ 10 มี.ค. 66 ที่ผ่านมา พร้อมกับมอบหมายให้ FDIC เข้าควบคุมกิจการและเป็นผู้ดูแลเงินฝากของ SVB หลังจาก SVB ประสบปัญหาสภาพคล่องอย่างรุนแรง อันเนื่องมาจากการที่ลูกค้าซึ่งส่วนใหญ่เป็นสตาร์ตอัปในอุตสาหกรรมเทคโนโลยีนั้นแห่ถอนเงินออกจากธนาคาร